ಸುಮಾರು 2006ರಿಂದ 2008ರವರೆಗೆ ಶೆರ್ಜಿಂಜರ್‌ "ಹರ್‌ ನೇಮ್‌ ಇಸ್‌ ನಿಕೋಲ್‌" ಎಂಬ ಅವಳ ಪ್ರಥಮ ಆಲ್ಬಮ್‌ನಲ್ಲಿ ಕೆಲಸ ಮಾಡುತ್ತಿದ್ದಳು. ಅವಳು MTV ನೀಡಿದ ಸಂದರ್ಶನದಲ್ಲಿ ಮಾತನಾಡುತ್ತಾ, "ನಾನು ಪುಸ್ಸಿಕ್ಯಾಟ್‌ ಡಾಲ್ಸ್‌ನಲ್ಲಿ ನಾನೊಬ್ಬಳು ಶ್ರೇಷ್ಠ ಮಹಿಳೆ ಎಂದನಿಸುತ್ತಿತ್ತು ಎಂದು ನಾನು ಯಾವಾಗಲೂ ಹೇಳುತ್ತಿದ್ದೆ. ಆದರೆ ಅದು ನನ್ನ ಬದಲಿ ಸ್ವಾಭಿಮಾನಗಳಲ್ಲಿ ಒಂದಾಗಿದೆ. ನಾನು ಹಾಡುವ ಸಮಯದಲ್ಲಿ ಪಾಲ್ಗೊಳ್ಳಲು ಇತರರ ಬಗ್ಗೆ ನನ್ನ ಮನವು ಮರುಗುತ್ತಿತ್ತು. ಆ ಸಮಯದಲ್ಲಿ ನಾನು ವಿರಹ ವೇದನೆಗೆ ಒಳಗಾಗುತ್ತಿದ್ದೆ." 2007ರಲ್ಲಿ ಬಿಡುಗಡೆಯಾಗಬೇಕಿದ್ದ ಆಲ್ಬಮ್‌ಗಾಗಿ ಅವಳು ಸುಮಾರು 100 ಹಾಡುಗಳನ್ನು ಬರೆದಿದ್ದಳು. ಆ ಆಲ್ಬಮ್‌ನ ಬಿಡುಗಡೆಯನ್ನು ಆಗ 2008ರ ಅಕ್ಟೋಬರ್‌ 16ಕ್ಕೆ ಮುಂದಕ್ಕೆ ಹಾಕಲಾಯಿತು. ಅದೇ ಸಮಯ 2009ರಲ್ಲಿ ಅವಳನ್ನು ಕೆಲಸದಿಂದ ತೆಗೆದುಹಾಕಲಾಯಿತು.

ಶೆರ್ಜಿಂಜರ್‌ ಮಾಡಿದ ಆಲ್ಬಮ್‌ಗೆ ಮತ್ತು ಪುಸ್ಸಿಕ್ಯಾಟ್‌ ಡಾಲ್ಸ್‌ನೊಂದಿಗೆ ಮಾಡಿದ ಆಲ್ಬಮ್‌ಗಳಿಗೆ ಶೆರ್ಜಿಂಜರ್‌ಯೊಂದಿಗೆ ಕೆಲಸ ಮಾಡಿದ ಗೀತರಚನಕಾರರಿಗೆ ನಿರ್ಮಾಪಕರಿಂದ ಭಾರಿ ಬೇಡಿಕೆ ಬಂದಿತು. 2007ರ ಜುಲೈ 24ರಲ್ಲಿ ಬಿಡುಗಡೆಯಾದ ಆಲ್ಬಮ್‌ನ ಪ್ರಮುಖ ಹಾಡಾದ "ವಾಟೆವರ್‌ ಯು ಲೈಕ್‌"ನಲ್ಲಿ (T.I.ಕಾಣಿಸಿಕೊಂಡಿದ್ದಾರೆ) ಸೀನ್‌ ಗ್ಯಾರ್ರೆಟ್‌ ಮತ್ತು ಪೋಲೊವ್‌ ಡ ಡಾನ್‌ ಇಬ್ಬರು ಕೆಲಸ ಮಾಡಿದ್ದಾರೆ. ಆದರೆ ಕೆನಡಾದಲ್ಲಿ ಕೇವಲ 57ನೇ ಸ್ಥಾನ ಮತ್ತು USನಲ್ಲಿ 104ನೇ ಸ್ಥಾನ ಗಳಿಸುವ ಮೂಲಕ ನಿರೀಕ್ಷಿತ ಯಶಸ್ಸು ಗಳಿಸಲಿಲ್ಲ. ಕಳೆದ 2007ರ ಸಪ್ಟೆಂಬರ್‌ 10ರಲ್ಲಿ "ಬೇಬಿ ಲವ್‌" ಎನ್ನುವ ಎರಡನೇ ಹಾಡು ಬಿಡುಗಡೆಗೊಂಡಿತು. USನಲ್ಲಿ ಉತ್ತಮ ಪ್ರತಿಕ್ರಿಯೆ ಪಡೆದ ಪುಸ್ಸಿಕ್ಯಾಟ್‌ ಡಾಲ್ಸ್‌ನ "ಸ್ಟಿಕ್‌ವಿಟು" ಹಾಡಿಗೆ ಹೋಲಿಸಿದರೆ, ಈ ಧ್ವನಿಪಥವು(ಸೌಂಡ್ ಟ್ರ್ಯಾಕ್ ) ಅಷ್ಟೊಂದು ಪರಿಣಾಮ ಬೀರಲಿಲ್ಲ.) UK ಮತ್ತು ಯುರೋಪ್‌ನ ಪ್ರಮುಖ ಸ್ಥಳಗಳು ಸೇರಿದಂತೆ, ಅಂತಾರಾಷ್ಟ್ರೀಯವಾಗಿ ಒಳ್ಳೆಯ ಪ್ರತಿಕ್ರಿಯೆ ಪಡೆದ ಉತ್ತಮ 15 ಹಾಡುಗಳಲ್ಲಿ ಸ್ಥಾನ ಪಡೆದುಕೊಂಡಿತು. ಇದರ ರಿಮಿಕ್ಸ್‌ ಮಾಡಿದ ಹಾಡನ್ನು ಹೆಚ್ಚುವರಿ ಧ್ವನಿಪಥದಂತೆ "ಡಾಲ್‌ ಡಾಮಿನೇಷನ್‌" ನಲ್ಲಿ ಸೇರಿಸಲಾಗಿತ್ತು. ಮೂರನೇ ಹಾಡಾದ "ಸುಪರ್‌ವಿಲನ್‌" ಅನ್ನು "ಆಕರ್ಷಕ ಪಲ್ಲವಿಯೊಂದಿಗೆ ಕುಣಿಯಬಹುದಾದಂತಹ ಹಾಡು" ಎಂದು ವಿವರಿಸಲಾಗಿತ್ತು. ಇದು ರೆಗೇ ನೃತ್ಯಮಂದಿರದ ಅಂತರಗೀತೆಯನ್ನು ಒಳಗೊಂಡಿತ್ತು. ಇದನ್ನು ರಾಕ್‌ ಸಿಟಿ ಬರೆದಿದ್ದು, ಮ್ಯಾಡ್‌ ಸೈಂಟಿಸ್ಟ್‌ನಿರ್ಮಿಸಿದ್ದಾರೆ. 2007ರ ನವೆಂಬರ್‌ನಲ್ಲಿ ಇದನ್ನು US iTunesಗಾಗಿ ಮಾತ್ರ ಬಿಡುಗಡೆ ಮಾಡಲಾಯಿತು. ಈ ಹಾಡಿನಲ್ಲಿರುವ ಶೆರ್ಜಿಂಜರ್‌ಳ 5-ಎಂಟು ಸ್ವರಗಳ ಶ್ರೇಣಿಯೊಂದಿಗೆ ಸಂಯೋಜನೆಯಲ್ಲಿ ಇಂಪಾದ ಸಂಗೀತ ಮತ್ತು ಡಿಸ್ಕೊ-ಮೊವ್‌ಟೌನ್‌ ಅನುಭವವಿದ್ದರೂ ಸಹ, ಇದು USನಲ್ಲಿ ಗಮನ ಸೆಳೆಯಲು ವಿಫಲವಾಯಿತು. ಶೆರ್ಜಿಂಜರ್‌ಳಿಗೆ ಅಭಿನಂದನೆ ಸಲ್ಲಿಸುವ ರೀತಿಯಲ್ಲಿ ನವೆಂಬರ್‌ನಲ್ಲಿ iTunesಗೆ ಬಿಡುಗಡೆ ಮಾಡಿದ ನಾಲ್ಕನೆ ಹಾಡು "ಪೌಕೆನಿಕೆನಿ" ಅನ್ನು (ಹವಾಯಿಯಲ್ಲಿರುವ ಹೂವಿನ ಒಂದು ವಿಧ) ಅಕೊನ್‌ ನಿರ್ಮಿಸಿದರು. ಅದರೂ ಇದು ಕೇಳುಗರ ಗಮನ ಸೆಳೆಯಲು ವಿಫಲವಾಯಿತು.

ಇತರ ಹಾಡುಗಳಾದ, ಗ್ಯಾರಿ ಲೈಟ್‌ಬಾಡಿ (ಸ್ನೋವ್‌ ಪೆಟ್ರೋಲ್‌ನ) ಬರೆದ "ಜಸ್ಟ್‌ ಸೇ ಯಸ್‌" ಹಾಡಿಗೆ ಉತ್ತಮ ಪ್ರತಿಕ್ರಿಯೆ ವ್ಯಕ್ತವಾಗಿದೆ. ಉತ್ತಮ ತಾಳ ಮತ್ತು ಎಲೆಕ್ಟ್ರಾನಿಕ್‌ ವಾದ್ಯಗಳ ಸಂಗೀತ ಒಳಗೊಂಡಿರುವ ಹಿತಕರ ಮತ್ತು ನಿಧಾನ,ಸೌಮ್ಯ ಗತಿಯ ಹಾಡಾಗಿತ್ತು. ಅವಳು MTVಯೊಂದಿಗೆ ಮಾತನಾಡಿ, ಈ ಹಿಂದೆ ಹಾಡನ್ನು ಧ್ವನಿಮುದ್ರಿಸಲು ಗ್ವೆನ್ ಸ್ಟೆಫಾನಿ ತಿರಸ್ಕೃರಿಸಿರುವುದನ್ನು ಹೇಳಿಕೊಂಡಳು. "ನಾನು ಸ್ನೋವ್‌ ಪೆಟ್ರೋಲ್‌ನ ಸಂಗೀತದ ಅತಿ ದೊಡ್ಡ ಅಭಿಮಾನಿ, ಅದನ್ನು ನಾನೇ ಸ್ವಂತವಾಗಿ ಮಾಡಲು ಯೋಚಿಸಿದೆ. "ಇದು ತುಂಬಾ ಪ್ರಾಮಾಣಿಕ ಮತ್ತು ವಾಸ್ತವದ ಹಾಡಾಗಿದೆ." ನೆ-ಯೊ ಶೆರ್ಜಿಂಜರ್‌ಳಿಗೆ ಎರಡು ಹಾಡುಗಳನ್ನು ಮಾಡಲು ನೀಡಿದರು. ಅದರಲ್ಲಿ ಒಂದು ನಿಧಾನಗತಿಯ ಹಾಡಾಗಿರುವ "ಹ್ಯಾಪಿಲಿ ನೆವರ್‌ ಆಫ್ಟರ್‌". ಇದರ ಬಗ್ಗೆ ಶೆರ್ಜಿಂಜರ್‌ ಮಾತನಾಡುತ್ತಾ, "ಇದು ಹದಿಹರೆಯದ ಹುಡುಗಿಯರು ಬಯಸುವ ಮಹಿಳಾ ಸಶಕ್ತೀಕರಣದ ಸಂದೇಶ ಹೊಂದಿದೆ" ಎಂದು ಹೇಳಿದಳು. 2007ನಲ್ಲಿ ಬ್ರಿಟ್ನಿ ಸ್ಪಿಯರ್ಸ್‌ ತನ್ನ "ಬ್ಲಾಕ್‌ಔಟ್‌" ಆಲ್ಬಮ್‌ಗಾಗಿ ಧ್ವನಿಮುದ್ರಿಸಲು ಈ ಹಾಡು ಬರೆದಿರುವುದು ಆಸಕ್ತಿದಾಯಕ ವಿಷಯ. ಇನ್ನೊಂದು ಹಾಡು "ಸೇವ್‌ ಮಿ ಫ್ರಮ್ ಮೈಸೆಲ್ಫ್‌" ಎನ್ನುವ ದುಃಖದ ಹಾಡಾಗಿದ್ದು, ಇದನ್ನು ಧ್ವನಿಮುದ್ರಿಸುವ ಮೊದಲು ಕೊಂಡಿಗೆರೆಯನ್ನು (hook) ಅಭಿವೃದ್ಧಿಸಲು ಶೆರ್ಜಿಂಜರ್‌ ನೆ-ಯೊಗೆ ಸಹಾಯ ಮಾಡಿದ್ದಳು. "ಮಾರ್ಚ್‌" ಎನ್ನುವ ಇನ್ನೊಂದು ಹಾಡಿಗೆ ಸಿದ್ಧಳಾಗುವಾಗ, ಶೆರ್ಜಿಂಜರ್‌ ತಾನು ಇದನ್ನು ಉತ್ತಮವಾಗಿ ಧ್ವನಿಮುದ್ರಿಸಲು ಬಯಸುತ್ತೇನೆಂದು ಹೇಳಿದಳು. "ಇದು ನಿಮ್ಮ ಕನಸನ್ನು ಬಿಟ್ಟು ಕೊಡದೆ ನಿರಂತರವಾಗಿ ಸಾಧಿಸುವುದಕ್ಕೆ ಸಂಬಂಧಿಸಿದೆ. ತಾನು ಇಂದಿರುವ ಸ್ಥಿತಿಗೆ ಹೇಗೆ ತಲುಪಿರುವೆ ಎನ್ನುವುದಕ್ಕೂ ಸಂಬಂಧಿಸಿದೆ." ಇದನ್ನು ಟಿಂಬಲೆಂಡ್‌ ನಿರ್ಮಿಸಿದ್ದು ಮತ್ತು "ಫಿಸಿಕಲ್‌" ಎಂಬ ಹಾಡು ಅವನ ಟ್ರೇಡ್‌ಮಾರ್ಕ್‌ ಹಾಡಾಗಿದ್ದು, ಇದರಲ್ಲಿ ಉಲ್ಲಾಸಭರಿತ ಇಂಪಾದ ಸಂಗೀತ ಮತ್ತು ಭಾರಿ ಪ್ರಮಾಣದ ಬೇಸ್‌ಲೈನ್‌ ಅನ್ನು ಕೇಳಬಹುದಾಗಿದೆ. ಹಾಡಿನ ಒಂದು ಭಾಗವನ್ನು ಚಲನಚಿತ್ರದಲ್ಲಿ ಬಳಸಿಕೊಳ್ಳಲಾಗಿದೆ"" . ಅಮೆರಿಕಾದ ಗ್ರಾಮಿ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡ ಗಾಯಕ ಸ್ಟಿಂಗ್‌ ಹಾಡಿರುವ (ಜೆಸಿಕಾ ಅಲ್ಬಾಳೊಂದಿಗೆ ರೆವ್ಲೊನ್‌ ಕಾಣಿಸಿಕೊಂಡಿದ್ದಾರೆ). "ವೆನ್‌ ಯುವರ್ ಫಾಲಿಂಗ್‌" (ಅಕೊನ್‌ರವರ ಸಾಹಿತ್ಯ ಸಹಕಾರ) "ಪವರ್ಸ್‌ ಔಟ್‌" ಎನ್ನುವ ಗಮನ ಸೆಳೆಯುವ ಪ್ರಣಯಗೀತೆ ಮತ್ತು ಫಾರಲ್‌ ವಿಲಿಯಮ್ಸ್‌ ಬರೆದು, ದಿ ನೆಪ್ಚುನ್ಸ್‌ ನಿರ್ಮಿಸಿದ "ಐ M.I.S.S ಯು" ಹಾಡು ಸೇರಿದಂತೆ ಆಲ್ಬಮ್‌ ಇತರ ಹಾಡುಗಳನ್ನು ಒಳಗೊಂಡಿತ್ತು. 

ಪುಸ್ಸಿಕ್ಯಾಟ್‌ ಡಾಲ್ಸ್‌ ತಮ್ಮ "ಡಾಲ್‌ ಡಾಮಿನೇಷನ್‌" ನ ಎರಡನೇ ಆಲ್ಬಮ್‌ ಅನ್ನು ಬಿಡುಗಡೆ ಮಾಡಿದಾಗ, ಈ ಆಲ್ಬಮ್‌ನ ಭವಿಷ್ಯದ ಬಗ್ಗೆ ಅನುಮಾನ ಹುಟ್ಟಿಕೊಂಡಿತು. ಏಕೆಂದರೆ ಮೊದಲ ಶೆರ್ಜಿಂಜರ್‌ ತನ್ನ ಸ್ವಂತ ಆಲ್ಬಮ್‌ಗಾಗಿ ಧ್ವನಿಮುದ್ರಿಸಿದ ಹಾಡುಗಳಲ್ಲಿ ಕೆಲವನ್ನು ಪುಸ್ಸಿಕ್ಯಾಟ್‌ ಡಾಲ್ಸ್‌ನ ಆಲ್ಬಮ್‌ ಒಳಗೊಂಡಿತ್ತು. "ಹ್ಯಾಪಿಲಿ ನೆವರ್‌ ಆಫ್ಟರ್‌" ಮತ್ತು "ವೂಸ್‌ ಗೊನ್ನಾ ಲವ್‌ ಯು" ಹಾಡುಗಳನ್ನು ಯಾವುದೇ ಬದಲಾವಣೆಗಳನ್ನು ಮಾಡದೆ, ಆಲ್ಬಮ್‌ಗೆ ಸೇರಿಸಿದರು. ಆದರೆ ಆಲ್ಬಮ್‌ ಬಿಡುಗಡೆಯಾಗುವ ಮೊದಲು "ವೆನ್‌ ಐ ಗ್ರೋವ್‌ ಅಪ್‌" ಹಾಡಿಗೆ ಹೆಚ್ಚುವರಿ ಸಂಗೀತದ ಹಿನ್ನಲೆ ಸೇರಿಸಲಾಯಿತು. 
ಕ್ರಿಸ್ಟೊಫರ್‌ "ಟ್ರಿಕಿ ಸ್ಟೆವರ್ಟ್‌" ಮತ್ತು ದಿ-ಡ್ರಿಮ್‌ರವರು ಸಹ ಶೆರ್ಜಿಂಜರ್‌ಳೊಂದಿಗೆ ಕೆಲಸ ಮಾಡುತ್ತಿದ್ದರು. ಅವರು ಆಲ್ಬಮ್‌ಗಾಗಿ ಕನಿಷ್ಠ ಎರಡು ಹಾಡುಗಳನ್ನು ಬರೆದು, ಧ್ವನಿಮುದ್ರಿಸಿ, ನಿರ್ಮಿಸಿದ್ದರು. "ಪಂಚ್‌ ಯು ಇನ್ ಯುವರ್ ಸ್ಲೀಪ್‌" ಮತ್ತು "ಐ'ಮ್‌ ಎ ಚೀಟ್‌" ಎನ್ನುವ ಎರಡು ಪ್ರಸಿದ್ಧ ಧ್ವನಿಸುರುಳಿಯನ್ನು ದಿ-ಡ್ರಿಮ್‌ನ ಪತ್ನಿ ಕ್ರಿಸ್ಟಿನಾ ಮಿಲಿಯನ್‌ಳಿಗೆ ಮರುನಿಗದಿಪಡಿಸಲಾಯಿತು. ಅದನ್ನು ಅವಳು 2010ರಲ್ಲಿ ಬಿಡುಗಡೆಯಾಗುವ ತನ್ನ ನಾಲ್ಕನೆ ಸ್ಟುಡಿಯೊ ಆಲ್ಬಮ್‌ "ಎಲೋಪ್‌" ಗಾಗಿ ಬಳಸಿಕೊಂಡಳು. ನಂತರ ಕೆರಿ ಹಿಲ್ಸನ್‌ (ಪುಸ್ಸಿಕ್ಯಾಟ್‌ ಡಾಲ್ಸ್‌ಗಾಗಿ ಹೆಚ್ಚಾಗಿ ಹಾಡುಗಳನ್ನು ಬರೆಯುತ್ತಾರೆ) ಶೆರ್ಜಿಂಜರ್‌ಳಿಗಾಗಿ "ಎಲೀನೇಟೆಡ್‌" ಎನ್ನುವ ಹಾಡನ್ನು ಬರೆದಿದ್ದಾರೆ ಎನ್ನುವುದು ಬಹಿರಂಗಗೊಂಡಿದೆ. ಆದರೂ ಹಿಲ್ಸನ್‌ ತನ್ನ ಮೊದಲ ಸ್ವಂತ ಸ್ಟುಡಿಯೊ ಆಲ್ಬಮ್‌ "ಇನ್‌ ಎ ಪರ್ಫೆಕ್ಟ್‌ ವರ್ಲ್ಡ್‌…" ಗಾಗಿ ನಿರ್ಮಾಪಕ ಕೊರಿ ಬೋಲ್ಡ್‌ನೊಂದಿಗೆ ಹಾಡನ್ನು ದಾಖಲಿಸಿದ್ದಳು. ಹೀಗಾಗಿ ಆಲ್ಬಮ್‌ನ ನಿರ್ಮಾಣದಲ್ಲಿ ತಡವಾಗಿ, ಹಾಡನ್ನು ಮತ್ತೆ ಪಡೆದ ಅವಳನ್ನು ಕೆಲಸದಿಂದ ತೆಗೆದುಹಾಕಲಾಯಿತು. ಆದರೂ ಹಿಲ್ಸನ್‌ಳ ಆಲ್ಬಮ್‌ನ "ಆಕರ್ಷಣೆಯ ಎಲೆಕ್ಟ್ರೊ-ನಾದ ಮತ್ತು ಸೌಮ್ಯ ಬಡಿತಗಳಿಂದಾಗಿ," ಉತ್ತಮ ಪ್ರತಿಕ್ರಿಯೆ ವ್ಯಕ್ತವಾಯಿತು. 2009ರ ಸಪ್ಟೆಂಬರ್‌ನಲ್ಲಿ "ಜಸ್ಟ್‌ ಸೇ ಯಸ್‌" ಎನ್ನುವ ದುಃಖದ ಹಾಡನ್ನು ಗ್ಯಾರಿ ಲೈಟ್‌ಬಾಡಿರವರು ಪಡೆದುಕೊಂಡರು. ನಂತರ ಅವರು ಹಾಡನ್ನು ಪರಿಷ್ಕರಿಸಿದರು ಎನ್ನುವುದನ್ನು ಖಚಿತಪಡಿಸಲಾಯಿತು. 2009ರ ನವೆಂಬರ್‌ 2ರಲ್ಲಿ ಸ್ನೋವ್‌ ಪೆಟ್ರೋಲ್‌ನ "ಅಪ್‌ ಟು ನೌ" ಆಲ್ಬಮ್‌ ಪೂರ್ಣಗೊಂಡ ನಂತರ ಅವರ ಬ್ಯಾಂಡ್‌ ರಚಿಸಿದ ಹಾಡಾಗಿ ಬಿಡುಗಡೆಯಾಯಿತು.

ಕಳೆದ 2008ರ ಸಪ್ಟೆಂಬರ್‌ರಲ್ಲಿ ಶೆರ್ಜಿಂಜರ್‌ ತನ್ನ ಆಲ್ಬಮ್‌ ತಡವಾಗಿ ಬಿಡುಗಡೆಯಾಗುವ ಬಗ್ಗೆ ಮಾತನಾಡಿ, "ಇತರರು ಬರೆದಿರುವುದಕಿಂತ ಹೆಚ್ಚಾಗಿ, ಇದು , ಕಟ್ಟ ಕಡೆಯಲ್ಲಿ ನನ್ನದೇ ತೀರ್ಮಾನ. ನನ್ನ ಕೆಲವು ಸೊಲೊ ಹಾಡುಗಳನ್ನು ನಾನು ಪುಸ್ಸಿಕ್ಯಾಟ್‌ ಡಾಲ್ಸ್‌ ಹೊಸ "ಡಾಲ್‌ ಡಾಮಿನೇಷನ್‌" ಆಲ್ಬಮ್‌ ನಲ್ಲಿ ಸೇರಿಸಿದ್ದೇನೆ. ಎಲ್ಲವೂ ಪರಿಮಿತ ಕಾಲಯೋಜನೆಯಿಂದ ಕೂಡಿದೆ. ಅದು ಮುಂದಿನ ವರ್ಷ ಬಿಡುಗಡೆಯಾಗಬಹುದೆಂದು ನಾನು ಭಾವಿಸಿದ್ದೇನೆ. ಅಲ್ಲದೇ ಡಾಲ್ಸ್‌ ಆಲ್ಬಮ್‌ನಲ್ಲಿರುವುದು ನನಗೆ ಅದ್ಭುತ ಅನುಭವ ನೀಡುವುದು. "ಬೇಬಿ ಲವ್‌" ಮತ್ತು "ವಾಟೆವರ್‌ ಯು ಲೈಕ್‌"ನಲ್ಲಿ ನೀವು ಕೇಳಿದ ಸಂಗೀತಕ್ಕಿಂತ ಸಂಪೂರ್ಣ ಬದಲಾಗಿದೆ. ಅಲ್ಲದೇ ಈಗಲೂ ನಾನು ಅದರ ಮೇಲೆ ಕೆಲಸ ಮಾಡುತ್ತಿದ್ದೇನೆ — ಅದು ನೀವು ಪರಿಪೂರ್ಣರಾಗಿದ್ದಾಗ ಮಾತ್ರ ಸಾಧ್ಯ."

ಕಳೆದ 2009 ಎಪ್ರಿಲ್‌ನಲ್ಲಿ, ಅವಳ ವೃತ್ತಿಜೀವನದ ಯೋಜನೆಗಳು ಮತ್ತು ಎಲ್ಲಿಯವರೆಗೆ ಡಾಲ್ಸ್‌ನಲ್ಲಿರುವ ಬಗ್ಗೆ "ಬಿಲ್‌ಬೋರ್ಡ್‌" ನಿಯತಕಾಲಿಕೆಗೆ ನೀಡಿದ ಸಂದರ್ಶನದಲ್ಲಿ ತಿಳಿಸಿದ್ದಾಳೆ. "ಪ್ರಸ್ತುತ ಆಲ್ಬಮ್‌ ಮಾತುಕತೆಯ ಹಂತ ಮತ್ತು ಬರಹಗಾರಿಕೆಯ ಹಂತದಲ್ಲಿದೆ. ಈವರೆಗೆ ನಾನು ಧ್ವನಿಮುದ್ರಣವನ್ನು ಪ್ರಾರಂಭಿಸಿಲ್ಲ" ಎಂದು ಹೇಳಿದಳು. ಪುಸ್ಸಿಕ್ಯಾಟ್‌ ಡಾಲ್ಸ್‌ ತಮ್ಮ ವರ್ಲ್ಡ್‌ ಡೊಮಿನೇಷನ್‌ ಟೂರ್‌ ಅನ್ನು ಪೂರ್ಣಗೊಳಿಸಿದ ನಂತರ, ಅವಳು ಮತ್ತೆ ಸ್ಟುಡಿಯೊದಲ್ಲಿ ಕೆಲಸ ಮಾಡುವುದಕ್ಕೆ ಯೋಜಿಸಿದ್ದಾಳೆ. ಶೆರ್ಜಿಂಜರ್‌ ತನ್ನ ಯೋಜನೆಗಳ ಬಗ್ಗೆ ಮಾತನಾಡುತ್ತಾ, ತಾನು ಮತ್ತು ವಿಲ್‌.ಐ.ಏಮ್‌, ಟಿಂಬಲೆಂಡ್‌ರೊಂದಿಗೆ ಮತ್ತೆ ಕೆಲಸ ಮಾಡುತ್ತೇನೆ. ಹಾಗೇಯೆ ಹೊಸ ಸಹವರ್ತಿಗಳಾದ ಲೇಡಿ ಗಾಗಾ ಮತ್ತು A.R. ರೆಹಮಾನ್‌ರೊಂದಿಗೆ ಕೆಲಸ ಮಾಡುತ್ತೇನೆ ಎಂದು ಹೇಳಿದಳು. 

ಈ 2010ರ ಆರಂಭದಲ್ಲಿ, ರೇಡಿಯೊ 1 ಈ ಆಲ್ಬಮ್‌ ಅನ್ನು ವರ್ಷದ ತನ್ನ ಮುಂದಿನ ಬಿಡುಗಡೆಗಾಗಿ ಇರಿಸಿಕೊಂಡಿದೆ. ಈವರೆಗೆ ಆ ಆಲ್ಬಮ್‌ನ್ನು "ಹರ್‌ ನೇಮ್‌ ಇಸ್‌ ನಿಕೋಲ್‌" ಎಂದು ಹೆಸರಿಸಲಾಗಿದೆ. ಈ ಹಿಂದೆ "ಹ್ಯಾಪಿಲಿ ನೆವರ್‌ ಆಫ್ಟರ್‌" ಮತ್ತು "ಸೇವ್‌ ಮಿ ಫ್ರಮ್‌ ಮೈಸೆಲ್ಫ್‌"ನಲ್ಲಿ ಶೆರ್ಜಿಂಜರ್‌ಳೊಂದಿಗೆ ಕೆಲಸಮಾಡಿದ ಗಾಯಕ ಗೀತರಚನಗಾರ ನೆ-ಯೊ, ಮತ್ತೆ ಅವಳೊಂದಿಗೆ ಕೆಲಸ ಮಾಡುವರು ಎಂದು "ಕಾಂಟ್ಯಾಕ್ಟ್‌ಮ್ಯುಸಿಕ್‌" ವರದಿಮಾಡಿದೆ. ಅದಕ್ಕೆ ಅವನು ಪ್ರತಿಕ್ರಿಯಿಸಿ, "ಅವಳು ತನ್ನೆಲ್ಲಾ ಸಾಮರ್ಥ್ಯವನ್ನು ತನ್ನ ಕೆಲಸದ ಮೇಲೆ ಇರಿಸುತ್ತಾಳೆ" ಎಂದು ಹೇಳಿದನು. ಎಂದು ಹೇಳುವ ಮೂಲಕ ಅದನ್ನು ಉಲ್ಲೇಖಿಸಿದ್ದಾನೆ.

2010ರ ಜನವರಿ 26ರಂದು ಜಾಯ್‌ ಸೀನ್‌ ಮತ್ತು ಶೆರ್ಜಿಂಜರ್‌ ಒಟ್ಟಾಗಿ ಹೊಸ ಯೋಜನೆಯೊಂದರ ಸ್ಟುಡಿಯೊದಲ್ಲಿ ಕೆಲಸ ಮಾಡುತ್ತಿದ್ದಾರೆ ಎನ್ನುವುದು ಬಹಿರಂಗೊಂಡಿದೆ. ಮೊದಲು ವಿಡಿಯೊವನ್ನು ಟ್ವಿಟರ್‌ನಲ್ಲಿ ಪೋಸ್ಟ್‌ ಮಾಡಲಾಯಿತು. ನಂತರ ಇದನ್ನು ಇತರ ಸಾಮಾನ್ಯ ವೆಬ್‌ಸೈಟ್‌ಗಳಿಗೆ ಅಪ್‌ಲೋಡ್ ಮಾಡಲಾಯಿತು. ಇದರಲ್ಲಿ ಫ್ಲೋರಿಡಾಯ ಮೈಮಿಯಲ್ಲಿ "ಹಿಟ್‌ ಫ್ಯಾಕ್ಟರಿ (ಕ್ರೈಟಿರಿಯಾ)" ರೆಕಾರ್ಡ್‌ ಸ್ಟುಡಿಯೊಸ್‌ನಲ್ಲಿ ಅವರಿಬ್ಬರು ಒಟ್ಟಿಗಿರುವ ದೃಶ್ಯವಿತ್ತು. ಮರಿಯಾ ಕ್ಯಾರಿ 'ಸ್ಟುಡಿಯೊ F'ದಂತೆ ತನಗೆ ತಿಳಿದ ಅತ್ಯತ್ತಮ ವಸ್ತುಗಳಿಂದ ರಚಿಸಿದ ಸ್ಟುಡಿಯೊದಲ್ಲಿ ಶೆರ್ಜಿಂಜರ್‌ ಧ್ವನಿಮುದ್ರಣದಲ್ಲಿ ಮಾಡುತ್ತಿರುವುದು ವಿಡಿಯೊದಲ್ಲಿತ್ತು. ಆ ಸ್ಟುಡಿಯೊದಲ್ಲಿ ಲಿಲ್‌ ವೇನ್‌ನೊಂದಿಗೆ ಸೀನ್‌ "ಡೌನ್‌" ಅನ್ನು ದಾಖಲಿಸಿದ್ದನು. ಅದಲ್ಲದೇ ಕೆರಿ ಹಿಲ್ಸನ್‌ಯೊಂದಿಗೆ ಶೆರ್ಜಿಂಜರ್‌ ಹಾಡಿದ ಜನಪ್ರಿಯ ಟಿಂಬಲೆಂಡ್‌ನ ಹಾಡು "ಸ್ಕ್ರೀಮ್‌" ಅನ್ನು ಆ ಸ್ಟುಡಿಯೊದಲ್ಲಿಯೇ ದಾಖಲಿಸಿಲಾಗಿದೆ. ಈಗ ಸ್ಟುಡಿಯೊದಲ್ಲಿದ್ದ T-ಪೇನ್‌ ಮತ್ತು ಲಿಲ್‌ ವೇನ್‌ರಿಗೆ ಈ ಜೋಡಿಯು ಪ್ರಸ್ತಾರ ಬರೆದುಕೊಟ್ಟಿದೆ. ಈ ಜೋಡಿಯು ಯಾವುದೇ ಸಂಗೀತದ ಯಶಸ್ಸು ಉದಾ. ಉಪಯುಕ್ತ ಹಾಡುಗಳನ್ನು ದಾಖಲಿಸಿದ ಬಗ್ಗೆ ತಿಳಿದುಬಂದಿಲ್ಲ. ಆದರೆ ಒಂದು ವೇಳೆ ಧ್ವನಿಮುದ್ರಿಸಿದ್ದರೆ, ಅದು ಜಯ್‌ ಸೀನ್‌ನ ಮುಂದಿನ ಹಾಡು, ಪುಸ್ಸಿಕ್ಯಾಟ್‌ ಡಾಲ್ಸ್‌ನ ಮೂರನೇ ಅಲ್ಬಮ್‌ ಅಥವಾ ತಡವಾಗಿ 2010ರಲ್ಲಿ ಬಿಡುಗಡೆಯಾಗುವ ಶೆರ್ಜಿಂಜರ್‌ಳ ಸ್ವಂತ ಸ್ಟುಡಿಯೊ ಆಲ್ಬಮ್‌ನಲ್ಲಿ, ಯಾವುದಕ್ಕಾಗಿ ದಾಖಲಿಸಿರಬಹುದು ಎನ್ನುವುದು ತಿಳಿದುಬಂದಿಲ್ಲ. ರಿಹನ್ನಾಳ ಅತ್ಯುತ್ತಮ ಹತ್ತರ ಜನಪ್ರಿಯ "ರಷ್ಯನ್‌ ರುಲೆಟ್ಟ್‌" (2009) ಸೇರಿದಂತೆ ನೆ-ಯೊನ "ಇಯರ್ ಆಫ್ ದಿ ಜೆಂಟಲ್‌ಮ್ಯಾನ್‌" (2008), ಮೇರಿ J. ಬ್ಲಿಜ್‌ಳ "ಗ್ರೋವಿಂಗ್ ಪೇನ್ಸ್‌" (2007) ಮತ್ತು ಅನಸ್ಟಾಕಿಯಾಳ "ಹೇವಿ ರೋಟೇಷನ್‌" ನಲ್ಲಿ (2008) ಚುಕ್‌ ಹಾರ್ಮನಿ ಯೊಂದಿಗೆ ಹಲವು ಬಾರಿ ಕೆಲಸ ಮಾಡಿದ್ದಾಳೆ ಎಂದು ವರದಿಯಾಗಿದೆ.

ಸೊಲೊ ಆಲ್ಬಮ್‌ ("ಹರ್‌ ನೇಮ್‌ ಇಸ್‌ ನಿಕೋಲ್‌" )
ಇತರ ಅಭಿನಯಗಳು
ವೈಯಕ್ತಿಕ ಜೀವನ
ಪುಸ್ಸಿಕ್ಯಾಟ್‌ ಡಾಲ್ಸ್‌